मोदी सरकार की आर्थिक नीतियों की आलोचना कर रहे सिन्हा ने पत्रकारों से बातचीत में यह आरोप भी लगाया कि सभी पहलुओं पर विचार किए बिना जीएसटी को लागू कर दिया गया। पूर्व केंद्रीय वित्त मंत्री सिन्हा ने कहा कि भारतीय अर्थव्यवस्था को नोटबंदी और जीएसटी के रूप में एक के बाद एक दो झटके लगे। सिन्हा को लोकशाही बचाओ आंदोलन से जुड़े कार्यकर्ताओं ने नोटबंदी तथा जीएसटी के प्रभाव और अर्थव्यवस्था की मौजूदा स्थिति के बारे में विचार व्यक्त करने के लिए गुजरात आमंत्रित किया था।